Asteikolla 1 - 10, jos ne poikkeamat ovat käytäviä, se on kymppi.
Teknologiavallankumous avaa uuden arkeologisen ajan.
Tämä reikä jatkuu melkein 20 metriä.
-Se on vaarallinen. -Antaa mennä.
National Geographic pääsi kuvaamaan tätä matkaa yksinoikeudella.
Aina kun uudet laitteet pysyvät ehjinä, se on voitto.
Maya-tuntijan johtama retkikunta -
lähtee ennennäkemättömälle seikkailulle.
Siellä näkyy jotain. Olen innoissani.
He tahtovat nähdä syvälle Chichén Itzán alle.
Mukana on lasereita, droneja ja 3D-mallintajia.
Tuollaista poikkeamaa en odottanut.
He yrittävät selvittää yhden suurimmista arvoituksista -
suuren sivilisaation alapuolella.
Mayojen Haudattu Totuus
65 miljoonaa vuotta sitten asteroidi suuntasi kohti Maata -
ja iskeytyi Meksikoon Jukatanin niemimaalle.
Sen hurja tuhovoima tappoi dinosaurukset -
ja 75 prosenttia maapallon elämästä.
Tuhansia vajoamia ja luolia syntyi kalkkikiven rakoihin.
Nämä cenotet täyttyivät vedestä ja antoivat puitteet elämälle.
Miljoonia vuosia myöhemmin -
paikalle kehittyi edistynyt sivilisaatio.
Tämä oivallinen elinympäristö loi puitteet mayoille,
jotka olivat läntisen pallonpuoliskon suurin sivilisaatio.
Yksi Maya-valtakunnan keskeisimmistä ja pyhimmistä paikoista -
oli nimeltään Chichén Itzá.
Mayat ovat kiehtova sivilisaatio. Keskellä viidakkoa.
He olivat todella viisaita,
GUILERNMO "MEMO" DE ANDA, FT INAH-ARKEOLOGI
He harrastivat tähtitiedettä.
Ja he jättivät uhriesineitä ja ihmisuhreja luoliin.
Kenties mayat ymmärsivät alueen katastrofimenneisyyden.
He uskoivat, että saadakseen vettä ja itse elämää -
Chaac, mayojen sateenjumala, tarvitsi lahjoja kuten jalokiviä,
verenvuodatusta ja joskus jopa ihmisuhreja.
Tutkijoiden mukaan tänne tuotiin uhrien sydämet.
Olemme harvinaisen arkeologisen löydön äärellä
muinaisten mayojen maailmassa.
Uudet tutkimukset viittaavat siihen, että mayat rakensivat -
salaisia tunneleita ja kammioita Chichén Itzán alle.
Mayojen taruston mukaan kaikkein pyhin luola,
joka saattaa olla täynnä jalokiviä, kultaa, luita -
ja muita jumalille uhrattuja aarteita -
voi löytyä pyhän El Castillo -temppelin alta.
Tähän päivään saakka tämä luola on pysynyt yhtenä suurimmista,
ratkaisemattomista Chichén Itzán arvoituksista.
Jos tämä El Castillon alla sijaitseva krypta löytyisi,
se olisi yksi 2000-luvun suurimmista löydöistä.
Se voisi tuoda mukanaan löytöjä ja arkeologisia aarteita.
-On muuten valtava luola. -Todella iso.
-Memo! -Terve!
-Terve vaan. -Miten menee? Kiva nähdä.
Tehtävä yhdistää kaksi arkeologien ja teknikoiden ryhmää.
-Meillä on näytettävää. -Katso tätä.
Guillermo de Anda eli Memo, on INAH:n arkeologi,
National Geographicin tutkimusmatkaaja ja asiantuntija -
Maya-arkeologiaan ja salaisuuksiin liittyvissä asioissa.
Olen kuullut jo vuosikausia sitten,
että El Castillon alla on suuri luola.
Luolat ovat hyvä ympäristö, jossa jäänteet säilyvät usein.
Siitä tulee suuri uutinen maailmalle ja Maya-tutkijoille,
jos pääsemme luolaan El Castillon alapuolelle.
Tämä malli on drone-kuvista, valotutkakuvista ja kamerakuvista.
-Tämä on hämmästyttävä malli. -Ei se hassumpi ole.
Memon seuraan liittyy teknologiayritys Virtual Wonders.
Yhdessä he luovat 3D-mallin Chichén Itzásta -
ja toivovat löytävänsä oviaukon pyramidin alapuoleiseen kammioon.
Minä olen Corey Jaskolski.
Olen Virtual Wondersin teknologiajohtaja.
Vastuullani on saada laitteet toimimaan hyvin kenttätyössä.
COREY JASKOLSKI TEKNOLOGIAJOHTAJA, VIRTUAL WONDERS
Virtual Wonders 3D-mallintaa kulttuuri- ja luonnonihmeitä.
Haluamme suojella paikkoja ja kertoa niistä kaikille.
Kun tuhansia vuosia vanhoja paikkoja -
tutkitaan skannerilla, joka skannaa miljoona pistettä sekunnissa,
voi vain kuvitella, mitä sen ajan ihmiset olisivat ajatelleet.
Sitä olisi pidetty jumalten lahjana,
joka auttaa ymmärtämään maailmaa. Niin se tavallaan onkin.
Minua innostaa jopa näitä tietoja enemmän se,
ettei El Castillo ole linjassa Cenote Sagradon ja Xtolocin kanssa.
Mayat olivat huolellisia.
-He yrittivät panna El Castillon... -Jonkin tärkeän päälle.
Pyramidi sijoitettiin risteyskohtaan,
jossa kohtaa neljä jättimäistä sortumakaivoa eli cenotea.
Pohjoisessa, etelässä, idässä ja lännessä.
Mayat rakensivat pyramidin 16 metriä sivuun keskikohdasta.
Se on mystisesti vinossa,
mikä on käsittämätöntä, kun muistetaan mayojen tarkkuus.
Eräät tutkijat uskovat, että pyramidi rakennettiin siihen,
jotta se olisi pyhän luolan päällä -
ja toimisi yhteytenä alamaailman henkiin.
Voiko luola olla täynnä aarteita ja jumalille annettuja uhreja?
Olisin pannut El Castillon suoraan Xtolocin ja Sagradon väliin.
Enkä vinoon siitä linjasta.
El Castillo ei ole linjassa Cenote Sagradon ja Xtolocin kanssa.
Insinöörinä ajattelen siitä niin,
että jos saisin tehtäväksi rakentaa tärkeimmän rakennuksemme,
olisin pannut sen cenotejen väliin. Nyt se heittää 16 metriä.
Se on aika kova virhe mayoille.
Meidän pitää tehdä paljon töitä,
koska, Corey, minä tahdon sinne.
Mayat olivat taitavia insinöörejä, matemaatikkoja -
ja tähtitieteilijöitä.
He kehittivät nollan käsitteen -
ja suunnittelivat rakennukset ajatellen taivaita.
Sen näkee kahdesti vuodessa päiväntasauksen aikaan.
Silloin varjojen liike El Castillon pohjoisessa portaikossa
muistuttaa käärmettä, joka luikertelee alamaailmaan.
Kaikki eivät kiivenneet tänne. Vain papit ja hallitsijat. Vai mitä?
Vain he.
Jokaisesta pyramidin kyljestä nousee 91 vaarallista askelmaa.
Yhteensä askelmien lukumäärä on 364.
Viimeinen askel huipun pyhään temppeliin on 365:s.
Se on päivien lukumäärä vuodessa.
Jestas!
Melkoinen näky. Siitä tajuaa hyvin, minkä takia se on tehty.
Sillä päästään lähemmäs jumalia ja osoitetaan sivilisaation mahti.
Olemme lähempänä taivasta. Olemme mayojen pyhällä huipulla.
Holtun on tuossa edessä, pyhä cenote pohjoisessa.
Xtoloc etelässä, Xkanjuyum idässä.
On tärkeää päästä Memon kanssa tutkailemaan paikkoja.
El Castillon alla on jotakin, emme tiedä mitä.
Sitä pitää tutkia vielä paljon.
Memo ja Virtual Wondersin tiimi -
tutkailevat tuoretta tutkimusta.
He haluavat löytää sisäänkäynnin El Castillon alla olevaan luolaan.
Murtuuko koodi uudella teknologialla ja löytyykö sisäänkäynti?
Memo, nämä tiedot tulivat Rene Chavezilta.
Muistan hyvin, että tuosta se alkoi.
He panivat mittausantureita El Castillon alueelle -
ja mittasivat sähkön kulkua maaperässä.
Nykyajan sähkölaitteet johtavat energiaa yleensä metallijohdoilla,
mutta eräissä olosuhteissa sähköä voi johtaa myös maaperän avulla.
Hän löysi tiettyjä poikkeamia.
Eli tietyillä alueilla johtavuus oli suurempi,
mikä voi johtua cenotesta El Castillon alla.
Siitä se kaikki alkoi.
Media toitotti, että El Castillon alta löytyi cenote.
Se oli kova juttu.
Materiaalit johtavat sähköä eri tavoin,
eli mikä parantaa johtavuutta näillä alueilla?
Voiko El Castillon alla sijaita aivan oma maailmansa?
Kyllähän se vaikuttaa järkevältä, kun miettii perinnetietouttakin.
Legendat ja myytit ovat sanoneet, että Castillon alla on jotakin.
Jos sieltä löytyy cenote tai vaikka luola,
mihin henkilökohtaisesti uskon, löydämme sieltä suuria aarteita.
Chichén Itzán arvokkuuden takia -
tiimi ei saa kaivaa maata, mutta tietoja analysoimalla -
tiimit kehittävät strategian kadonneen sisäänkäynnin etsimiseen.
Fiksuinta on mennä El Castillon keskelle katsomaan,
saadaanko sieltä tuloksia, jotka auttavat ymmärtämään tätä paremmin.
Tätä pitää tutkia vielä paljon lisää.
Tänään otetaan käyttöön GPR-maatutka.
Tätä "ruohonleikkuria" liikutellaan, ja sitten lopulta -
saamme selvän kuvan tyhjistä kohdista tai heijastuksista,
joiden alkuperää emme vielä tiedä.
Nyt tutkitaan maata noin kahdeksan metrin syvyydessä.
Laite etsii sisäänkäyntiä -
läpivalaisemalla maan pinnan, mutta muokkaamatta sitä.
-Hitaammin? -Joo, vähän. Tuo on hyvä.
Akasha huolehtii viestinnästämme.
Hän saa monet toiminnot toimimaan.
Osaan käyttää valotutkaa. Olen tutkajumalatar.
Tämä ottaa tuhansia kuvia ja luo kohteesta täydellisen 3D-mallin.
Ensin pitää luottaa itseensä,
ja sen jälkeen kaikki sujuu helposti.
Hänellä on pysäyttämätön luonne. Hän on aina hymy huulillaan.
Ihan sama mitä tapahtuu. Vaikka joutuisimme lasarettiin,
hän jaksaa hymyillä ja piristää kaikkia ympärillään.
-Miltä näyttää? -Hyvältä.
Portaiden alkupäässä on poikkeama.
-Selvä, pannaan merkki. -Hyvä juttu.
GPR löytää heti jotakin.
Ensimmäinen vihje maanalaisesta maailmasta.
Emme tiedä, mitä siellä on,
mutta saamme kuvan tyhjiöistä ja heijastuskohdista.
Selvä. Nyt mennään katsomaan, mitä sisältä löytyy.
-Mennään sisään! -Hyvä.
Yritä saada se ihan seinän viereen. Ihan hitaasti.
Nyt näkyy jotain. Jatka vain.
Mystinen, tyhjä kohta löytyi aivan El Castillon vierestä.
Se voi johtaa kätkettyyn kammioon.
Voisiko tämä löytö johtaa tiimin sisäänkäynnin luokse?
Ja Maya-jumalille uhrattujen lahjojen luokse?
Chichén Itzá.
Se oli mayojen pääkaupunki.
Tutkimukset vihjaavat El Castillon alla sijaitsevasta salakammiosta.
Nyt näkyy jotain. Jatka.
Virtual Wonders -tiimi laitteineen -
ja Maya-asiantuntijat etsivät nyt sen sisäänkäyntiä.
Suurin poikkeama oli tuolla sisäänkäynnillä.
Olemme ensimmäisiä, jotka skannaavat GPR:llä El Castillon alapuolelta.
Ihan rauhassa ja tasaisesti vaan.
Viiteen metriin näkee tosi hyvin, sitten tulee häiriötä.
Softallakin saadaan siivottua tätä hyvin.
Vajaan metrin syvyydessä on varmaan kerros kiveä.
Se voi olla kalliotakin, jolle rakennus on rakennettu.
-Perustusko? -Niin.
On hämmästyttävää saada kuvia siitä, mitä alla on.
Asteikolla 1 - 10, jos ne poikkeamat ovat käytäviä, se on täysi kymppi.
-Meidän pitää analysoida tiedot. -Katsotaan.
Corey käsittelee tietoja.
Memo tuo uuden Virtual Wondersin jäsenen El Castillon alueelle.
-Milloin kävit täällä viimeksi? -Varmaan kuukausi sitten.
He etsivät viitteitä alla olevasta kammiosta.
On maagista olla tässä ja miettiä,
miten monta tuhatta kivenmurikkaa päämme päällä on.
Eli ei hirveästi mietitä sitä.
Minä olen Kenny Broad, erikoistutkija.
Kenny Broad on National Geographicin tutkija -
ja Virtual Wondersin päätutkija.
Sanoisin, että Kenny Broad on hullu tiedemies.
Hän ja Memo tuovat tärkeää näkemystä siihen,
miten päästä kammioon pyramidin alle.
Harva saa mennä tänne.
-En tahdo odottaa. -Mennään.
Kun saa olla mukana löytämässä jotain uutta, tulee tunne,
että tekee jotakin itseään tärkeämpää.
Alakerroksesta ei ole pääsyä alamaailmaan,
joten he nousevat pyhään kammioon, josta löytyy kiehtovia vihjeitä.
Tämä on se uskomaton huone.
-Täällä ollaan. -Aivan uskomatonta.
Kuningas tapasi istua tässä.
Tämä on jaguaarivaltaistuin.
Eli kuningas istui tässä. Se erottuu todella,
koska siinä lienee alkuperäinen maali tallella.
Tältä valtaistuimelta kuninkaat ovat nähneet,
miten lukuisia ihmisiä on uhrattu sateenjumala Chaacille.
Löytyvätkö uhrien jäänteet piilotetusta kryptasta?
Nuo ovat alkuperäisiä...
-Onko tuo jadea? -On.
Mayoille jade oli kuninkaallinen aine, jolla viestittiin jumalille.
-Täältä ei saa jadea mistään... -Aivan. Sitä tuotiin Guatemalasta.
Se oli erittäin tärkeää, ja vain kuninkaalliset saivat sitä.
Tämä ei ole vain kuninkaallinen paikka, jossa kuningas istui.
Tämä on myös hautapaikka,
jossa kyse oli kuolemasta ja elämästä.
-Henkiinheräämisestä. Kierrosta. -Jaguaari edustaa kiertoa.
Jaguaarivaltaistuimen edessä on jotain vielä hurjempaa.
Tämä on monin tavoin ihmeellinen seinä.
Tässä näkyy luita sen sisällä.
Ne ovat pitkiä ihmisen luita, jotka on upotettu seinään.
Tässä on yksi, toinen tässä ja tuossa.
Arkeologina olettaisin, että nämä ovat jalan luita.
-Voi olla reisiluu tai... -Aivan. Tai sääriluu.
Minusta ne ovat heidän esi-isiensä luita.
-Aivan. -Tai valtaapitävien.
Mitä luulet seinän takana olevan?
Uskon, että sieltä löytyy jotain,
joka on tarkoituksella pantu sinne, koska tämä on pyhä paikka -
ja tärkeä osa Chichén Itzáa.
Siellä voi olla hautapaikka.
-Se olisi tosi loogista. -Niin olisi.
Jos joku on haudattu tuonne,
hän on varmasti ollut tärkeä ihminen, kuningas.
Onko luuseinän takainen kammio voinut olla sisäänkäynti luolaankin?
-Täällä vetää. Löysit vihjeen. -Aivan. Tunnetko tuon?
Tuolla voi olla luolasto.
Me etsimme juuri vetoa, kun tutkimme luolia. Se on merkki.
-Kun veto tuntuu, se on vihje. -Todistaa, että alla on jotain.
Se etsimämme cenote voi siis olla tuolla alhaalla.
Tai ehkä sisäänkäynti. Tyhjiä aukkojakin näkee.
El Castillon sisällä ei saa tehdä muutoksia rakenteisiin,
joten Kenny ja Memo etsivät muita keinoja, turhaan.
Virtual Wondersin päämajassa -
Corey ja Akasha ovat käsitelleet GPR-tiedot ja tehneet löydön.
Kävelimme ensin pohjoispuolta.
Kävelimme puolen metrin päässä aidasta.
Sitten tänne ja tänne. Se, mitä täällä näkyy,
nämä mustat ja valkoiset kohdat, ovat vahvoja tutkalöytöjä.
En usko, että siellä on tyhjää tilaa vaan kalliota.
Pohjoispuolella ei ole mitään kovin jännää.
Sitten siirryimme GPR:n kanssa eteläsivustalle tähän nurkkaan.
Tämäkin vaikuttaa kivipohjalta, mutta tämä löytö on kiehtova.
Tämä on El Castillon kaakkoiskulmasta.
Tämä on kolmesta neljään metriä syvä.
Tämä näyttää todella vahvalta heijastumalta.
Näyttää epäsäännölliseltä onkalolta.
Yhden tutkaotoksen perusteella sanoisin sitä onkaloksi.
-Luonnon muovaamalta siis? -Se voi olla myös ihmisen tekemä.
Se näyttää tyhjältä tilalta.
-Miten kaukana nurkasta se on? -Se on lähes nurkan kohdalla.
Tuo on todella mielenkiintoista.
Cash ja minä veimme maatutkan -
tähän kaivettuun osaan oven kohdalla.
Vedimme sitä takaisin, ja käytävä kääntyy -
kohti El Castilloa ja kalliota.
El Castillon keskustaa kohti?
Tämä on kirkkain tutkaheijastus, jonka olen nähnyt Chichén Itzássa.
-Se on upea. -Olen käyttänyt tutkaa paljon.
Se on selvä tyhjä kohta, kolmen tai neljän metrin syvyydessä.
Corey, tuo on huikeaa, mutta eniten minua hämmästyttää se,
että molemmat kohdat ovat yhtä syviä.
Sieltä voi löytyä tunneli. Tämä on hyvin lupaavaa.
Voiko tämä mahdollinen tunneli olla sisäänkäynti cenoteen?
Ja missä sen sisäänkäynti on?
Jos maatutkalla löytyy jotakin erikoista, mitä muualla ei näe,
niin se on yksi poikkeama.
Mutta kun alkaa rakentaa kokonaista tarinaa,
ja neljän metrin syvyydessä alkaa näkyä jotain omituista...
-Niitä voi verrata. -Se on oleellisempaa.
En olettanut tuollaista poikkeamaa.
Muualla niitä ei näy. Toisen puolen peilauksessa ei löytynyt noita.
Tämä on kuin neonkyltti, joka mainostaa jotain jännää.
Tuo voi olla se.
Tunneli voi johtaa kohti toista Chichén Itzán paikkaa.
El Osariota.
El Osario tunnetaan myös ylipapin hautana.
Sekin on temppeli Chichén Itzássa.
El Osarion rakennusajaksi on arvioitu vuotta 980 -
ja sen esikuvaksi isosisko El Castilloa.
Hätkähdyttävämpikin yhtäläisyys löytyy.
El Osario toistaa sen, mitä El Castillossa näkyy.
Se on pyramidi, neljä portaikkoa,
käärmeenpäät alhaalla. Eli yhtäläisyydet ovat huikeita.
Miksei El Castillonkin alapuolella olisi luolaa?
El Osario rakennettiin luonnon muovaaman luolan ylle.
Uskomme, että luolassa voi olla tunneleita tai käytäviä,
joista pääsee toiseen tunneliin, koska ne ovat niin lähekkäin.
Olisi loogista, että sieltä löytyisi käytävä El Castilloon.
Johtavatko maanalaiset käytävät myös kammioon El Castillon alle?
El Osario rakennettiin tärkeän luolan päälle.
El Osariolle kiipeäminen on vaarallista ja yleisöltä kiellettyä.
Yhdet todella jyrkät portaat.
Varmaan 45 asteen kulmassa, kuten El Castillonkin portaat.
Selvä, kytketään tämä kiinni.
Etsimme tunneleita. Etsikää mahdollisia alueita -
tai aukkoja ja etsikää käytävää.
Tiimi turvautuu laitteisiin paikoissa, joihin on vaikea päästä.
Harvat pääsevät tänne, kukaan ei näiden laitteiden kanssa.
Ei ole ollut näitä laitteita.
Viimeksi tänne tuotiin 1800-luvun teknologiaa...
Se lasketaan silti.
Minä olen Chris Millbern, kenttäoperaatioiden johtaja.
Kaikki tekniikkaan tai laitteistoon liittyvä kuuluu minulle.
Varmistan, että laitteet toimivat.
-Robotti, vaijeri, tabletti. -Vain kolme isoa tavaraa.
Minä olen se, joka hikoilee eniten.
-Mennään. -Selvä.
El Osarion alapuolelle päästäkseen heidän pitää ottaa riskejä.
-Memo tulee alas. -Tuossa on vajaan 20 metrin pudotus.
Luola on tosi ahdas.
Corey tulee!
-Täältä tullaan. Vähän on ahdasta. -No niin on.
-Kuinka iso pudotus? -Noin 20 metriä.
Täällä ollaan ahtautuneena.
Eikö olekin vaarallinen paikka?
-Yksi kivi... -Ja henki pois.
Siitä lähtee henki.
Sitä tuntee olevansa kuin kohdussa.
Litistyneenä Guillermon kanssa.
Se oli tärkeä paikka mayoille, kun päälle tehtiin iso monumentti.
Löytääkseen salaisia käytäviä ja niiden päätepisteitä,
tiimi ottaa esiin näppärän laitteensa.
Corey, boroskooppi tulee!
Boroskoopissa on pieni kamera, joka voi kiertää pieniä koloja.
No niin, lähden syöttämään boroskoopin johtoa.
Guillermo... Tämä pitää suoristaa.
Ole varovainen. Memo, aloita vain.
Nyt on jotain jännää. Mitä tämä on?
Varmaan luolan oikea sisäänkäynti.
Aivan, juuri niin. Voi hyvä tavaton.
Maanalaisessa sisäänkäynnissä on jotain vielä kiehtovampaa.
Sisäänkäynnin esteenä on jotain ihmisen rakentamaa.
Onko tuo sortunut vai ovatko mayat tukkineet sen?
Luulen, että mayat. Sisäänkäynti on tukittu.
Se on täysin tukittu.
Memo uskoo, että mayat tukkivat tämän käytävän sijainnin takia.
Tukittu sisäänkäynti on El Castillon suunnassa.
Miksi mayat olisivat tukkineet maanalaisen käytävän,
joka johtaa El Osariosta El Castillon kammioon?
Tiimi jatkaa tutkintaa ja löytää hienon vihjeen.
Seinissä näkyy jotakin. Näetkö tuon valkoisen? Pysäytä siihen.
-Mikä tuo on? -Se on ruukunpalanen.
-Onko se ruukku? -On.
-Odota vähän. -Näetkö keramiikkapalaset?
Missä? Aivan!
Mayat rikkoivat ruukkuja uhriesineiksi -
haudattujen ihmisten mukaan, jotta näiden sielut vapautuisivat.
Mutta tämä tiimin löytämä paikka on vieläkin mystisempi.
-Ruukku on pienellä kielekkeellä. -Ei vaan se on katossa.
Onko se katossa?
Kaikennäköistä kippoa löytyy aina lattialta,
mutta kun sirpaleet roikkuvat kuin veitset katossa...
Se on outoa.
Tuohan on katto?
-Niin on. -Hullua.
Miksi mayat olisivat laittaneet ruukunpalasia kattoon roikkumaan?
-Onko ne uhrattu rituaalein? -On kyllä.
Tuli oli osa rituaalia.
Siinä on hiiltä, mutaa ja ruukunpaloja.
-Vau. -Sitten kaikki sekoitetaan.
He täyttivät paikan, eli tuo oli lattia.
Ehkä tuo on sen pohja.
-Mutta meille se on katto. -Aivan.
He tukkivat ruukunpalasilla, hiilellä ja mudalla sen käytävän.
Siten Osarion kuilu oli ainoa reitti pyhään luolaan.
Se on outoa.
Miksi mayat sulkivat tarkoituksella tunnelin?
Ennen kuin asiaa voi tutkia...
Voi pojat, kohta rytisee. Hemmetti.
Salamointi on inhokkini.
Odottamaton myrsky uhkaa tutkimusten lisäksi myös miesten henkeä.
En tykkäisi joutua tuollaiseen myrskyyn.
Meillä on tässä metallihäkkyrä, ja kaverit ovat märässä luolassa.
Emme näe, että sataa, mutta Chris huutaa ylhäältä:
"Kaverit, nyt vauhtia. Ukkonen on tulossa!"
Paha paikka.
Mennään!
Chichén Itzán El Osario -pyramidilla -
arkeologi Guillermo de Anda, ja Virtual Wondersin teknikot -
yrittävät löytää reitin tunneliin,
joka voisi johtaa El Castillon alla olevaan kammioon.
-Voi pojat! -Mennään!
Retki päättyy lyhyeen, kun alkaa salamoida.
Salamointia ja sadetta on luvassa, joten yritämme saada pojat ylös.
Tämä on vähän pelottavaa.
Heidän on tultava äkkiä ylös parinkymmenen metrin syvyydestä.
-Kiitos. -No niin. Hyvä.
Salama voi tappaa. Me käytämme metallikehikkoa laskeutumiseen.
Huh. Olipa hullua.
Salamat löivät ympärillämme.
Lähdetään, ennen kuin meihin osuu.
Chaac on kanssamme.
Tiimi tutkailee löydöksiään El Osarion alta -
ja miettii, miksi mayat sulkivat tien maanalaiseen käytävään.
Kuvasimme boroskoopilla kaikkialta, mihin se mahtui.
Mysteeriä selvittämään tulee arkeologi, tohtori Jim Brady.
-Aivan mahtavaa. -Tuossa on ruukunpaloja.
-Onko tuo siinä? -Siinä on ne palaset.
Tohtori Brady on yksi harvoista El Osarion mysteeriin uppoutuneista.
Hänen asiantuntemuksensa voi ratkaista tukitun käytävän pulman.
Ihan hullua. Oli yllätys nähdä katossa ruukunpalasia.
En osannut odottaa sitä.
Siinä on hiiltä ja... Onko tuokin hiiltä?
-Tuossa on hiilenpalasia. -Okei.
Tutkimme tuota hiiltä radiohiilimittauksin.
-Se on noin vuodelta 725 - 728. -725?
Useimmat tutkijat uskovat, että El Osario rakennettiin vuonna 980.
Uudet tiedot ovat muuttamassa tämän käsityksen.
Osario rakennettiinkin paljon aiemmin.
Tämä on kaksi ja puoli vuosisataa varhaisempi.
Miten se vertautuu ajallisesti muihin rakennuksiin?
Miten vanha El Castillo on?
Castillo on uudempi, joten tämä muuttaa kaiken.
Koska Osario ei ehkä olekaan -
Castillon mukaan tehty vaan päinvastoin.
Eli toisin päin.
Hiiliajoitus muuttaa historiaa -
ja todistaa El Osarion olevan El Castilloa vanhempi.
Tiimi uskoo, että El Osarion alta löytyvät hiilenpalat -
tuovat uuden palasen palapeliin.
Ruukunpalaset ja hiilet -
voivat kertoa jostain rituaalista.
Onko tämä sitä samaa ideaa, että he pakkasivat kaiken pois -
ja tukkivat tien?
-Ai sulkemisrituaali? -Aivan.
-Mitä mieltä tohtori Brady on? -Se suljettiin.
Sulkemisrituaalissa tapetaan rakennuksen hengellinen voima.
Tämä oli tavanomaista, kun mayat hylkäsivät temppelin.
Sulkemisrituaali sulki rakennuksen eläviltä -
ja esti myös kuolleiden vierailemisen temppelissä.
-Ihan hullua! -Eikö?
El Osariossa on joskus voinut olla sisäänpääsy suljettuun tunneliin,
joka johtaa kammioon El Castillon alle.
Se on voinut olla osa maanalaista maailmaa.
Tämä sisäänkäynti on tukittu, joten tiimi palaa pohtimaan.
Tuo on kiehtovaa. Olemme epätoivoisesti etsineet sisäänpääsyä -
siihen luolaan tai cenoteen, joka ehkä on El Castillon alla.
Memo tuntee Chichén Itzán alaisen maailman paremmin kuin kukaan.
Hän tietää yhden mahdollisen sisäänkäynnin,
jota pitkin voisi päästä maan alla El Castilloon.
Sinne pääsee vain käyttämällä huipputeknologiaa -
ja kohtaamalla suuria vaaroja.
Varokaa käärmeitä. Cenote on tuolla.
Mayojen pyhät seremoniapaikat, cenotet,
voivat olla sisäänkäyntejä -
kauan kadoksissa olleeseen maanalaiseen verkostoon.
Ne ovat täynnä vettä ja voivat olla jopa tappavia.
Varokaa, kohta tulee liukasta.
Helpotamme laskeutumista köyden avulla.
Memo ja Virtual Wondersin tiimi patikoi yhteen neljästä cenotesta,
jotka ympäröivät El Castillon pyramidia.
Vaaralliseen ja harvoin tutkittuun Holtunin luolaan.
Teknologian avulla näemme asioita, joita ei näe paljain silmin.
Hienoa, että saimme robotin,
koska tämä tunneli kääntyy pohjoiseen kohti El Castilloa.
Se voi olla käytävä, joka yhdistää cenoten siihen salaiseen kammioon.
Aina kun käyn siellä löydän jotain uutta. Nyt sukelletaan.
Näiden kammioiden tutkiminen -
voi tuoda mullistavan löydön.
Se voi avata yhden mayojen suurimmista salaisuuksista.
Mitä rikkauksia sieltä saattaa löytyä?
Etsiessään salaista maanalaista käytävää -
ja selvittääkseen Chichén Itzán arvoituksen,
Virtual Wonders -tiimi ja arkeologi Guillermo de Anda patikoivat -
yhteen neljästä cenotesta, jotka reunustavat keskuspyramidia.
Heillä on käytössään edistykselliset laitteet,
joilla he aikovat tutkia läntisintä cenotea, Holtunia.
Täältä pääsee eteläiselle seinälle.
He etsivät käytävää,
joka johtaisi El Castillon alla sijaitsevien aarteiden luo.
Cenotet ovat arvoituksellisia. Sieltä lähtee käytävä ties mihin.
Selvä. Köydellä!
Alla on 22 metrin pudotus.
Se on sukeltajien lisäksi vaarallinen myös laitteille.
-Kaikki hyvin, Chris? -Joo.
Corey ja Memo etsivät käytäviä sukeltamalla.
Se toimii.
Kenttäasiantuntija Chris Millbern ohjaa ROV-robottia lautalta käsin.
Tämä pieni robottisukellusvene mahtuu paikkoihin,
joihin muhkeiden sukelluslaitteiden kanssa ei pääse.
-Otatko repun mukaan? -Otan.
Tämä on niin järjetöntä kuin voi odottaa.
Tämä ei ole mikään sisustettu luola. Täällä ei ole moni käynyt.
Selvä!
Siellä pitää tietää, mitä tekee.
Pitää ottaa riskejä, jotta löytää haluamansa.
-Oletko se sinä? -Jep.
Okei, mene. Potkurit toimii. Hyvä.
-Tuleeko kuvaa? -Jep.
-Ajatko hitaimmalla asetuksella? -Ajan hitaimmalla.
Poistin vakaajan.
-Hauskaa sukellusta. -Kiitti. Nähdään pian.
Löytäkää nyt jotain.
Yleensä en kannata ROV:n kaltaisen teknologian käyttämistä cenoteissa,
koska niissä on pyöriviä potkureita,
jotka nostavat veteen sedimenttiä, jossa saattaa olla seassa luita,
suitsukkeen palasia, hiiltä ja muita uhriesineitä.
Anteeksi hiljaisuuteni. Olen vain niin keskittynyt.
On tärkeää, että ROV:n puikoissa on etevä kaveri seuraamassa käytävää.
Tästä paikasta on tullut minulle erittäin pyhä.
Maya-jumalten pesästä tiimi löytää selkeitä merkkejä siitä,
että Holtuniin pudotettiin ihmisuhreja.
Oho... No niin, menehän siitä.
Ja äiti piti videopelejä turhina.
Kyllä siellä jotakin näkyy. Onpa kaunista.
Nyt löytyi uusi luola. Olen erittäin innostunut.
Tämä taitaa jatkua.
Ikonisen Chichén Itzán alueella Virtual Wonders ja Memo de Anda -
ovat löytäneet uuden vedenalaisen käytävän.
Nyt näkyy jotain.
Se voi johtaa El Castillon alla olevaan salaiseen kammioon.
Onpa kaunista.
Nyt löytyi uusi luola. Olen todella innoissani.
Tämä käytävä kannattaa tutkia.
Tuossa on sisäänkäynti. Pelkään, että jään jumiin.
Mutta sellaista luolasukellus on.
Mayojen aikaan tuo käytävä on ollut kuiva.
Sieltä on ollut helppo ryömiä mahallaan viemään uhrilahjoja.
Käännytään.
Pääsimme suureen käytävään, jossa...
Sieltä voi löytyä artefakteja. Tutkailen noita kielekkeitä.
Yritän etsiä jotain ihmisen tekemää. Tämä on huikeaa.
Yritän panna nosteelle vastaan, jotta pääsisin vähän pidemmälle.
Menen tosi varovasti, etten sekoita mitään paikkoja.
Kiven erottaminen muinaisesineistä pitää ehkä tehdä sitten myöhemmin.
Tutkailen kaikki kielekkeet.
Etsin ihmisen tekemiä. Tuolla on kaloja syvällä.
Se on hämmästyttävää. Toivottavasti en sekoita paikkoja.
Pitää olla tosi varovainen, mutta tämä on ihan uskomatonta.
En tiennyt, että tämä jatkuu toiselle puolelle.
Mutta mihin asti se johtaa?
Voiko käytävä johtaa kammioon El Castillon alle?
Se menee vielä.
Luolatermein sanottuna se käytävä "menee".
Eli se jatkuu pidemmälle kuin näemme.
Miten iso se käytävä oli?
Se voi olla melkein kymmenmetrinen. Se oli korkea.
Videosta on vaikea erottaa mittakaavoja.
Sinne olisi mahtunut ihminen, ja se näytti tosi korkealta.
Pitää tutkia videota tarkemmin, koska en näe mittakaavaa tästä.
Mahtavaa.
-Ne käytävät eivät ole ikinä suoria. -Ei tämä ainakaan.
Tämä meni ylös, alas, vasemmalle, oikealle.
Ihan jokaiseen suuntaan.
Se jatkui vieläkin pidemmälle.
-Löysimme käytävän. -Onnistunut sukellus.
Aina kun palaa sukellukselta ehjien laitteiden kanssa, se on voitto.
-Niin on. -Pitää katsoa se video. Jännää on.
Tämä on huikeaa, ja toivon todella,
että tämä johtaa kohti Chichéniä, mutta Chris sanoi...
-Se kiemurtelee. -Se meni tosi moneen suuntaan.
Ilman tätä laitetta emme olisi nähneet sitä.
Tiimi kerää ROV:n kuvaaman materiaalin yhteen.
He toivovat saavansa lisätietoa tästä Holtunin käytävästä.
Tämän jälkeen tulee yksi tosi siisti juttu.
Tästä oli vaikeinta päästä läpi.
-Tuo oli vaikea. -Tuollahan ei ole kukaan käynyt.
-Tämä on tutkimaton luola. -Täysin tutkimaton.
Se jatkuu tänne, ja takana kiertää pieniä käytäviä.
Kun se putoaa tänne,
pohjaan avautuu tilaa.
Se kasvaa valtavasti siitä ekasta rakosesta.
Aivan.
Täällä on käytävä ja se menee tuohonkin suuntaan.
Se ei selviä, jatkuuko käytävä cenoteen El Castillon alla,
mutta tärkeitä tietoja saadaan.
Zoomaa vähän takaisin. Tämä on kiinnostava kohta.
Nuo näyttävät ihan luilta.
Luut voivat olla ihmisuhrien jäänteitä.
Tiimi löytää muutakin.
Voi hitto! Memo, mitä tuo vihreä on?
-Näyttää ihan jadehelmeltä. -Se on jadea.
Jadea.
-Vau! -No juuri niin.
Mayojen kulttuurissa jade oli kuninkaallisten korukivi -
ja arvokas esine, jonka avulla keskusteltiin jumalten kanssa.
-Se on uhriesine. -Hyvin nähty, Corey!
Vain eliitti saattoi uhrata jadea.
Cenote on voinut kuivua pitkittyneen kuivuuden takia,
ja hallitsijat ovat voineet uskoa maailmanlopun tulevan.
Kun kuivuus on ollut pahin, on varmaan uhrattu eniten.
Kun vasta löydetystä käytävästä löytyy jadea, se on läpimurto.
Epätoivoinen mayojen eliitti on voinut käyttää tätä paikkaa -
uhratakseen kalleimmat aarteensa saadakseen sadetta.
Tuolla on toinen. Tässä.
Nämä uhrilahjat ovat voineet olla viimeinen pyyntö jumalille,
jotta nämä pelastaisivat Chichén Itzán kaupungin tuholta.
Tämä mayojen pääkaupunki hävisi vähitellen 1000-luvulla.
Suurin syy siihen oli yli 15 vuotta kestänyt kuivuus.
Kaupungin veden tarjonneet cenotet kuivuivat.
Kuivuus rappeutti hitaasti Chichén Itzán kaupungin.
Se hylättiin lopulta, mutta tämä uusi löydetty käytävä,
joka on täynnä merkkejä uhreista, voi joskus johtaa -
uusien uhrien ja aarteiden löytymiseen El Castillon alta.
Tekstitys: Kimmo Kröger